MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 24555/23.04.2021

**RAPORT DE SPECIALITATE**

la proiectul de hotărâre privind darea în folosință gratuită către Biblioteca Județeană Satu Mare a spațiului cu destinație de bibliotecă, situat în municipiul Satu Mare, str. Brândușa nr.17

1. Prin adresa nr. 1062/23.03.2021, Biblioteca Județeană Satu Mare solicită acordarea în folosință gratuită a imobilului situat în municipiul Satu Mare, Str. Brândușa nr.17, pentru a putea fi folosit cu destinația de bibliotecă, având în vedere că începând cu anul 2010 locația respectivă a fost utilizată în același scop.

2. Oportunitate: Potrivit art.362 din OUG nr.57/2019 privind Codul Administrativ, cu modificările și completările ulterioare, bunurile proprietate privată a unităților administrativ-teritoriale pot fi date în administrare, concesionate, închiriate ori date în folosință gratuită persoanelor juridice fără scop lucrativ, care desfășoară activitate de binefacere sau de utilitate publică, fapt pentru care în situația de față atribuirea în folosință gratuită se poate realiza întrucât fiind amplasată în Cartierul Micro 16, aceasta va deservi atât interesele copiilor care învață la una din instituțiile de învățământ din zonă cât și ale adulților pasionați de lectură.

3. Legalitate: proiectul de hotărâre propus spre dezbaterea și aprobarea consiliului local se încadrează prevederilor art.551 pct.9, art.553 alin.(1), art. 866 și ale art. 874 alin. (1) din Codul civil, ale art.362 din O.U.G. nr. 57/2019 privind Codul administrativ și ale 98 lit.c) din Legea nr. 173/2008 privind intervențiile active în atmosferă.

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, cu propunere de aprobare.

Şef Serviciu

Faur Mihaela

Redactat:Corina Seres/ 2 ex.